3 हजार लीटर डीजल की चोरी कर मिलाया केरोसिन, जमानत नहीं
टैंकर से 3 हजार लीटर डीजल चुराने के बाद उसकी जगह केरोसिन की मिलावट करने व चोरी की डीजल को बाजार में बेचने के अारोपी की दूसरी जमानत अर्जी हाईकोर्ट ने खारिज कर दी है। बिलासपुर के भवानी नगर में रहने वाला कृष्ण वल्लभ चौधरी टैंकर का ड्राइवर है। उसे टैंकर से तीन हजार लीटर डीजल भिलाई के जीआरपी थाने में प्रकरण दर्ज करने के साथ ही गिरफ्तार कर लिया गया था। उसने हाईकोर्ट में जमानत अर्जी लगाई थी, इसमें आरोपों को गलत बताते हुए झूठे मामले में फंसाने का हवाला देते हुए जमानत की मांग की गई थी। मामले की गंभीरता के अाधार पर जस्टिस संजय के अग्रवाल की बेंच ने उसकी जमानत अर्जी खारिज कर दी है। गौरतलब है कि उसकी पहली जमानत अर्जी सितंबर में खारिज की जा चुकी है।
हाईकोर्ट
hin_Deva hin_Deva bho_Deva